Ritratt: Unsplash .td_uid_2_60a41e95e4e0f_rand.td-a-rec-img{text-align:left}.td_uid_2_60a41e95e4e0f_rand.td-a-rec-img img{margin:0 auto 0 0} Malta kellha titjib fil-ġlieda tagħha kontra reati razzisti. Dan ħareġ minn rapport tal-Kummissjoni Ewropea kontra r-Razziżmu u l-Intolleranza (ECRI). ECRI, entità tal-Kunsill tal-Ewropa magħmula minn esperti independenti li jagħmlu moniteraġġ ta' razziżmu, jippreparaw rapporti u jagħmlu numru ta' rakkomandazzjonijiet lil stati membri tal-Unjoni Ewropea dwar kif jistgħu jiġġieldu r-razziżmu f'pajjiżhom. Fl-2018 ECRI rrakkomandat li Malta għandha tiġbor l-informazzjoni dwar rapporti ta' reati razzisti u ta' preġudizzju, il-mod kif il-ġudikatura kriminali tippenalizza lil kull min jinsab akkużati b'dawn ir-reati, u li tagħmel din l-informazzjoni aċċessibbli għall-pubbliku. Mir-rapport tagħha ħareġ li l-awtoritajiet Maltin implimentaw dawn ir-rakkomandazzjonijiet. Fl-2018 ECRI kienet irrakkomandat ukoll li persuni li ma jistgħux jirritornaw lejn pajjiżhom għandhom jitħallew ikomplu jgħixu Malta legalment u li tiġi kkunsidrata regolarizzazzjoni permanenti għal dawk li ilhom jgħixu f'Malta għal aktar minn 10 snin. Filwaqt li għarfet li Malta hi esposta għall-immigrazzjoni li hija llimitata minħabba d-daqs tal-popolazzjoni tagħha, ECRI nnotat li l-awtoritajiet Maltin ma implimentawx din ir-rakkomandazzjoni. Tista' taqra l-konklużjonijiet dwar Malta hawn . .td_uid_3_60a41e95e50e2_rand.td-a-rec-img{text-align:left}.td_uid_3_60a41e95e50e2_rand.td-a-rec-img img{margin:0 auto 0 0}